1.

L-emissjonijiet tal-gassijiet serra mill-produzzjoni u mill-użu tal-karburanti mill-bijomassa għandhom jiġu kkalkulati kif ġej: (a) L-emissjonijiet tal-gassijiet serra mill-produzzjoni u l-użu ta' karburanti mill-bijomassa qabel il-konverżjoni f'elettriku, tisħin u tkessiħ, għandhom jiġu kkalkulati kif ġej: E = eec + el + ep + etd + eu – esca – eccs – eccr, Fejn E = emissjonijiet totali mill-produzzjoni tal-karburant qabel il-konverżjoni tal-enerġija; eec = emissjonijiet mill-estrazzjoni jew il-kultivazzjoni tal-materja prima; el = emissjonijiet annwalizzati mill-bidliet fil-ħażniet tal-karbonju kkawżati minn tibdil fl-użu tal-art; ep = emissjonijiet mill-ipproċessar; etd = emissjonijiet mit-trasport u d-distribuzzjoni; eu = emissjonijiet mill-karburant użat; esca = iffrankar tal-emissjonijiet minn akkumulazzjoni tal-karbonju fil-ħamrija permezz ta' ġestjoni agrikola aħjar; eccs = iffrankar tal-emissjonijiet mill-qbid u l-ħażna ġeoloġika ta' CO2; u eccr = iffrankar tal-emissjonijiet mill-qbid u s-sostituzzjoni ta' CO2. L-emissjonijiet mill-manifattura ta' makkinarju u tagħmir m'għandhomx ikunu kkunsidrati. (b) Fil-każ tal-kodiġestjoni ta' sottostrati differenti f'impjant tal-bijogass għall-produzzjoni tal-bijogass jew il-bijometan il-valuri tipiċi u awtomatiċi tal-emissjonijiet tal-gassijiet serra għandhom jiġi kkalkulati kif ġej: fejn E = emissjonijiet ta' gassijiet serra għal kull MJ ta' bijogass jew bijometan prodott mill-kodiġestjoni tat-taħlita definita ta' sottostrati Sn = Proporzjon ta' materja prima n f'kontenut ta' enerġija En = Emissjonijiet f'gCO2/MJ għal perkors n kif ipprovdut fil-Parti D ta' dan l-Anness (*) fejn Pn = ir-rendiment tal-enerġija [MJ] għal kull kilogramm ta' input ta' materja prima mxarrba n (**) Wn = fattur ta' ponderazzjoni ta' sottostrat n definit bħala: fejn: In = Input annwali lid-diġestur tas-sottostrat n [tunnellata ta' materjal frisk] AMn = Indewwa medja annwali ta' sottostrat n [kg ilma / kg ta' materjal frisk] SMn = Indewwa standard għal sottostrat n (***). (*) Fil-każ ta' demel tal-annimali użat bħala sottostrat, bonus ta' 45 g CO 2 eq/MJ demel (– 54 kg CO 2 eq/t materjal frisk) jiżdied għal ġestjoni mtejba tal-agrikoltura u d-demel. (**) Dawn il-valuri ta' P n għandhom jintużaw għall-kalkolu tal-valuri tipiċi u awtomatiċi: P(Qamħirrum): 4,16 [MJbijogass/kg qamħirrum niedi @ 65 % indewwa] P(Demel): 0,50 [MJbijogass/kg demel niedi @ 90 % indewwa] P(Bijoskart) 3,41 [MJbijogass/kg bijoskart niedi @ 76 % indewwa] (***) Il-valuri li ġejjin tal-indewwa standard tas-SM n tas-sottostrat għandhom jintużaw: SM(Qamħirrun): 0,65 [kg ta' ilma/kg ta' materjal frisk] SM(Demel): 0,90 [kg ta' ilma/kg ta' materjal frisk] SM(Bijoskart): 0,76 [kg ta' ilma/kg ta' materjal frisk] (c) Fil-każ ta' kodiġestjoni ta' n sottostrati f'impjant tal-bijogass għall-produzzjoni tal-elettriku jew il-bijometan, l-emissjonijiet attwali tal-gassijiet serra tal-bijogass u l-bijometan huma kkalkulati kif ġej: fejn E = emissjonijiet totali mill-produzzjoni tal-bijogass jew tal-bijometan qabel il-konverżjoni tal-enerġija; Sn = proporzjon tal-materja prima n, fil-frazzjoni tal-input lid-diġestur eec,n = emissjonijiet mill-estrazzjoni jew mill-kultivazzjoni tal-materja prima n; etd,materjaprima,,n = emissjonijiet mit-trasport tal-materja prima n lid-diġestur; el,n = emissjonijiet annwalizzati mill-bidliet fil-ħażniet tal-karbonju kkawżati minn tibdil fl-użu tal-art, għall-materja prima n; esca = iffrankar tal-emissjonijiet minn ġestjoni agrikola mtejba tal-materja prima n (*); ep = emissjonijiet mill-ipproċessar; etd,prodott = emissjonijiet mit-trasport u mid-distribuzzjoni tal-bijogass u/jew tal-bijometan; eu = emissjonijiet mill-karburant li qed jintuża, jiġifieri l-gassijiet serra rilaxxati matul il-kombustjoni; eccs = iffrankar tal-emissjonijiet mill-qbid u l-ħażna ġeoloġika ta' CO2; u eccr = iffrankar tal-emissjonijiet mill-qbid u s-sostituzzjoni ta' CO2. (*) Għal e sca a bonus ta' 45 g CO 2 eq/MJ tad-demel għandha tiġi attribwita għal titjib agrikolu u fil-ġestjoni tad-demel f'każ li d-demel tal-annimali jintuża bħala sottostrat għall-produzzjoni tal-bijogass u l-bijometan. (d) L-emissjonijiet ta' gassijiet serra mill-użu ta' karburanti mill-bijomassa fil-produzzjoni tal-elettriku, fit-tisħin u fit-tkessiħ, inkluża l-konverżjoni tal-enerġija f'elettriku u/jew fi sħana jew fi tkessiħ prodotti, għandhom jiġu kkalkulati kif ġej: (i) Għal installazzjonijiet tal-enerġija li jrendu biss sħana: (ii) Għal installazzjonijiet tal-enerġija li jrendu biss elettriku: fejn ECh,el = l-emissjonijiet totali ta' gassijiet serra mill-prodott tal-enerġija finali. E = l-emissjonijiet totali ta' gassijiet serra tal-karburant qabel il-konverżjoni tat-tmiem. ηel = l-effiċjenza elettrika, definita bħala l-elettriku annwali prodott diviż bl-input annwali tal-karburant, abbażi tal-kontenut tal-enerġija tiegħu. ηh = l-effiċjenza termali, definita bħala s-sħana utli prodotta diviża bl-input annwali tal-karburant, abbażi tal-kontenut tal-enerġija tiegħu. (iii) Fil-każ ta' enerġija elettrika jew mekkanika li ġejja minn installazzjonijiet tal-enerġija li jipproduċu sħana utli flimkien ma' elettriku u/jew enerġija mekkanika: (iv) Fil-każ ta' enerġija tas-sħana utli li ġejja minn installazzjonijiet tal-enerġija li jipproduċu sħana flimkien ma' elettriku u/jew enerġija mekkanika: fejn: ECh,el = l-emissjonijiet totali ta' gassijiet serra mill-prodott tal-enerġija finali. E = l-emissjonijiet totali ta' gassijiet serra tal-karburant qabel il-konverżjoni tat-tmiem. ηel = l-effiċjenza elettrika, iddefinita bħala l-elettriku annwali prodott diviż bl-input enerġetiku annwali, abbażi tal-kontenut tal-enerġija tiegħu. ηh = l-effiċjenza termali, iddefinita bħala s-sħana utli prodotta diviża bl-input annwali tal-enerġija, abbażi tal-kontenut tal-enerġija tagħha. Cel = frazzjoni tal-enerġija fl-elettriku, u/jew enerġija mekkanika, iffissata għal 100 % (Cel = 1). Ch = l-effiċjenza ta' Carnot (frazzjoni tal-enerġija fis-sħana utli). L-effiċjenza ta' Carnot, Ch, għas-sħana utli f'temperaturi differenti hija definita bħala: fejn: Th = it-temperatura, imkejla f'temperatura assoluta (kelvin) tas-sħana utli fil-punt tal-konsenja. T0 = temperatura tal-madwar, iffissata għal 273,15 kelvin (ugwali għal 0 °C) Jekk is-sħana eċċessiva tiġi esportata għat-tisħin tal-bini, f'temperatura ta' anqas minn 150 °C (423,15 kelvin), Ch tista' tiġi definita alternattivament kif ġej: Ch = Effiċjenza Carnot fi sħana ta' 150 °C (423,15 kelvin), li hi: 0,3546 Għall-finijiet ta' dak il-kalkolu, japplikaw id-definizzjonijiet li ġejjin: (i) “koġenerazzjoni” għandha tfisser il-ġenerazzjoni simultanja fi proċess wieħed tal-enerġija termali u l-elettriku u/jew l-enerġija mekkanika; (ii) “sħana utli” għandha tfisser sħana ġġenerata biex tkun issodisfata domanda ekonomikament ġustifikabbli għas-sħana, għal finijiet ta' tisħin jew tkessiħ; (iii) “domanda ekonomikament ġustifikabbli” għandha tfisser domanda li ma taqbiżx il-ħtieġa għas-sħana jew it-tkessiħ u li kieku tkun issodisfata fil-kundizzjonijiet tas-suq.